# Yksityistieavustuksen hakeminen vuonna 2022

Tekninen lautakunta on 8.3.2022 päättänyt, että avustuksia voidaan myöntää yksityistielle, jolle on perustettu tiekunta ja jonka varrella on vähintään yksi pysyvästi asuttu talous.

Avustusperusteista ja euromääristä tekninen lautakunta päättää myöhemmin. Avustukset tulee hakea määräaikaan mennessä.

**Teiden kunnossapitoavustushakemukset 2.5.2022 mennessä**

* tiekuntien tulee hakea avustusta lomakkeella, johon liitetään jäljennökset vuoden 2021 hyväksytystä tilinpäätöksestä ja vuoden 2022 vuosikokouksen pöytäkirjasta, hakemuksessa on oltava IBAN-tilinumero.
* ellei vuosikokousta ole vielä pidetty hakuajan kuluessa, tulee kopio pöytäkirjasta toimittaa viimeistään **31.8.2022 mennessä**
* avustuksen saaminen edellyttää pöytäkirjajäljennöksen toimittamista.

**Mikäli koronapandemiasta johtuen vuosikokousta ei voida pitää lainkaan on siitä toimitettava kirjallinen ilmoitus Tekninen toimiala/yksityistiepalvelut 31.8.2022 mennessä.**

Tiekunnat, joissa vuosikokousta ei koronapandemiasta johtuen voida pitää tai pidetään tiekunnan kokouksessaan tekemän erillisen päätöksen mukaisesti vain joka toinen vuosi:

* tiekuntien tulee toimittaa vuoden 2021 tilinpäätös ja tilintarkastajien lausunto.

**Lauttojen/lossien liikennöintiavustushakemukset 2.5.2022 mennessä**

* hakemuksessa voidaan käyttää samaa lomaketta, jolla on haettu valtion avustusta
* mikäli valtionapuhakemuksessa mainitut kustannukset eivät sisällä korkokuluja ja hallintokuluja, on kaupungille toimitettavaan hakemukseen liitettävä niitä koskeva erillinen selvitys.

**Jäätieavustushakemukset 16.5.2022 mennessä**

* valtionavustusta saavat jäätiekunnat (Ahvionsaari – Kokonsaari ja Saukonsaari – Ikoinniemi) voivat hakea kaupungin avustusta valtionavustushakemuslomakkeella, johon liitetään jäljennökset vuoden 2021 hyväksytystä tilinpäätöksestä (kirjanpitokausi 1.1. – 31.12.2021) ja vuosikokouksen pöytäkirjasta.
* muiden tiekuntien tulee hakea avustusta lomakkeella, johon liitetään jäljennökset hyväksytystä tilinpäätöksestä (kirjanpitokausi 1.5. – 30.4.) ja vuonna 2022 pidetyn vuosikokouksen pöytäkirjasta.

**Perusparantamisavustushakemukset 31.8.2022 mennessä**

(huomioidaan kaupungin vuoden 2022 TA:ssa ja valmistuneet maksetaan vuonna 2022 tai 2023)

Avustusta haetaan vapaamuotoisella hakemuksella, johon liitetään

* kopio valtionapuhakemuksesta (jos valtionapukelpoinen)
* parantamishankkeen suunnitelma työselityksineen
* hankkeen arvonlisäverollinen kustannusarvio
* kartta, johon merkitään parantamiskohteiden sijainti ja tien vaikutuspiirissä pysyvät taloudet
* tarvittavat lausunnot ja luvat
* kopio tiekunnan (hanketta koskevasta) pöytäkirjasta
* perusparantamishankkeiden avustukset maksetaan sen jälkeen, kun tiekunta on toimittanut maksetuista menoista kuittikopiot.

Valtionavustusta saaneiden tulee toimittaa myös päätös valtionavustuksen maksatuksesta ja pöytäkirja lopputarkastuksesta.

**Avustusta saavien teiden tulee sitoutua seuraaviin ehtoihin:**

* tiekunnat eivät voi erikseen vaatia kaupungilta tienkäyttömaksuja kaupungin järjestämien palvelujen ja toimintojen aiheuttaman liikennöinnin osalta (esim. koululaiskuljetukset, kotipalvelu yms.)
* **pysyvän asumisen muutokset, jotka vaikuttavat asutun tienosan pituuteen**, on ilmoitettava kaupungin yksityistieasioita hoitavalle henkilölle
* kaikkien lauttaliikennettä harjoittavien tiekuntien tulee hakea polttoaineveron palautukset.
* tiekunnalle myönnetty avustus voidaan jättää maksamatta, ellei hakemuksen liitteeksi edellytettyjä asiakirjoja ole toimitettu **31.8.2022 mennessä.**
* uuden yksityistielain (50§) mukaan**,** tiekunnan pitää ilmoittaa tiekuntaa ja yksityistietä koskevat ajantasaiset tiedot yksityistierekisteriin sekä tie- ja katuverkon tietojärjestelmään, digiroadiin.
* yksityistielain (84§) mukaan kunnan avustuksen ehtona on, että ajantasaiset tiedot ovat ilmoitettu yksityistierekisteriin sekä tie- ja katuverkon tietojärjestelmään, digiroadiin.

**Avustusten jakamisen aikataulu:**

Ohjeelliseksi avustusten jakamisajankohdaksi on asetettu marras-joulukuu.

**Hakemukset tulee toimittaa määräaikaan mennessä osoitteeseen:**

Savonlinnan kaupunki

Yksityistiepalvelut

Olavinkatu 27

57130 Savonlinna

**Tai** sähköpostilla PDF-muodossa: kirsi.sinkkonen@savonlinna.fi

Lomakkeita on tulostettavissa kaupungin internet-sivuilta:

https://www.savonlinna.fi/asukas/kadut\_ja\_liikenne/yksityistiet

Paavo Nevalainen

mittausinsinööri